Det er ved at være den tid på året, hvor gymnasielever skal op til terminsprøve. I Thisted foregår en del af prøverne i Thy-hallen på Lerpyttervej, som er lejet til formålet. Derfor blev der i sidste uge sat computere op til prøverne i hallen. Søndag kunne man konstatere, at to af de bærbare computere i et tilstødende rum var blevet knust. Det oplyser vagtchef ved Midt- og Vestjyllands Politi, Allan Riis. Episoden blev først anmeldt tirsdag. Her var overvågningsmaterialet gået igennem, og materialet viste fire drenge udvise mistænkelig adfærd i området søndag ved 15-tiden. Nu beder politiet om yderligere hjælp fra borgere, der har set noget mistænkeligt omkring Thyhallen – især omkring Hal C. Om det er fordi, der er nogen, der er trætte af at skulle til terminsprøve, melder historien ikke noget om.
To computere er knust i Thyhallen.